ตำบลแม่ตื่น (อำเภออมก๋อย)

แม่ตื่น เป็นตำบลในอำเภออมก๋อย จังหวัดเชียงใหม่ ปัจจุบันอยู่ในความดูแลของเทศบาลตำบลแม่ตื่นตั้งแต่วันที่ 19 พฤศจิกายน พ.ศ. 2568 วันที่ 28 พฤศจิกายน พ.ศ. 2568 เป็นพื้นที่ห่างไกลจากตัวอำเภอมากถึง 75 กิโลเมตร ทำให้มีศูนย์ราชการในพื้นที่ทั้งสถานีตำรวจภูธรแม่ตื่น โรงพยาบาลแม่ตื่น โรงเรียนแม่ตื่นวิทยาคม

 ที่ตั้งและอาณาเขต 
ตำบลแม่ตื่น มีอาณาเขตติดต่อกับเขตการปกครองข้างเคียงดังต่อไปนี้ วันที่ 4 สิงหาคม พ.ศ. 2540 วันที่ 20 พฤศจิกายน พ.ศ. 2563

 ทิศเหนือ ติดต่อกับตำบลยางเปียง
 ทิศตะวันออก ติดต่อกับตำบลม่อนจอง
 ทิศใต้ ติดต่อกับตำบลแม่ตื่น (อำเภอแม่ระมาด จังหวัดตาก)
 ทิศตะวันตก ติดต่อกับตำบลแม่หละ ตำบลแม่ต้าน ตำบลแม่อุสุ ตำบลแม่สอง (อำเภอท่าสองยาง จังหวัดตาก)

 ประวัติ 
แม่ตื่น เดิมคือ "เมืองตื๋นนันทบุรี" เป็นเมืองที่ตั้งอยู่ในหุบเขามีที่ราบอุดมสมบูรณ์ ทำให้เหมาะกับการเพาะปลูกข้าว จึงพัฒนาขึ้นเป็นเมืองในสมัยล้านนา ตำนานเมืองตื๋นนันทบุรี ระบุว่า พระยาช้างเผือกกับพระยาเลิกสองพี่น้องได้พาราษฎรที่อพยพมาจากเมืองเชียงใหม่มาสร้างเมืองในปี พ.ศ. 1985 หลังจากนั้นพระอทิตตราได้สร้างพระบรมธาตุเจดีย์วัดจอมแจ้งขึ้นที่ดอยนางนอนในปี พ.ศ. 2148 และตามมาด้วยการสร้างศาสนสถานอีกมากมาย ทำให้เมืองนี้เป็นศูนย์กลางของชุมชนในพื้นที่หุบเขาประวัติ สภาพและข้อมูลพื้นฐานตำบลแม่ตื่น - เทศบาลตำบลแม่ตื่น อำเภออมก๋อย จังหวัดเชียงใหม่  สืบค้นเมื่อวันที่ 23 ธันวาคม พ.ศ. 2568

เมืองแม่ตื่นมีบทบาทเป็นชุมชนทางการค้าบนเส้นทางการค้าตะวันออก-ตะวันตก โดยแม่น้ำตื่นจะไหลไปเชื่อมต่อกับแม่น้ำปิง เดินทางไปเชียงใหม่หรือกำแพงเพชรได้ ถ้าข้ามเทือกเขาไปทางทิศตะวันตกจะสามารถเดินทางไปยังชุมชนบนที่สูงโบราณที่บ้านแม่ระเมิงกับเมืองโบราณแม่ต้านที่ริมแม่น้ำเมย อำเภอท่าสองยาง จากนั้นเดินทางต่อไปแม่สอด เพื่อออกไปยังอ่าวเมาะตะมะ

 การปกครองส่วนภูมิภาค 

 การปกครองส่วนภูมิภาค 
ตำบลแม่ตื่นแบ่งพื้นที่การปกครองออกเป็น 16 หมู่บ้าน ได้แก่

 หมู่ที่ 1 บ้านหลวง
 หมู่ที่ 2 บ้านใหม่
 หมู่ที่ 3 บ้านป่าคา
 หมู่ที่ 4 บ้านสันต้นปิน
 หมู่ที่ 5 บ้านห้วยหล่อดูก
 หมู่ที่ 6 บ้านขุนแม่ตื่นน้อย
 หมู่ที่ 7 บ้านแม่เทย
 หมู่ที่ 8 บ้านห้วยยาบ
 หมู่ที่ 9 บ้านแม่ระอาใน
 หมู่ที่ 10 บ้านแม่ระอานอก
 หมู่ที่ 11 บ้านทุ่งต้นงิ้ว
 หมู่ที่ 12 บ้านแม้วแม่เทย
 หมู่ที่ 13 บ้านปิยอทะ
 หมู่ที่ 14 บ้านห้วยไก่ป่า
 หมู่ที่ 15 บ้านบราโก
 หมู่ที่ 16 บ้านห้วยดินหม้อ

 อ้างอิง 

แม่ตื่น
แม่ตื่น